
80 DR.30.09.13 

 
ialah guru Geografi yang di sekolah sana yang dipindahkan itu tidak perlu pun kepada guru 
Geografi, sedangkan sekolah yang asal itu kekurangan guru Geografi. Jadi ini yang 
menunjukkan bahawa kadangkala perpindahan ini berlaku kerana ada campur tangan 
daripada Ahli-ahli Parlimen yang lain mungkin baiklah, Yang Berhormat Tanjong Karang 
contohnya. Terima kasih.  

Dato’ Kamarudin bin Jaffar [Tumpat]: Terima kasih, Yang Berhormat Sepang. 

Ya, Yang Berhormat Pokok Sena. 

Dato' Haji Mahfuz bin Haji Omar [Pokok Sena]: Tuan Pengerusi, Yang 

Berhormat Tumpat bersetuju bahawa apa yang dibangkitkan oleh Yang Berhormat Tumpat 
itu tadi borang KWAPM dan sebagainya, proses kelulusan tandatangan itu saya fikir tidak 
perlu lagi kepada lantikan-lantikan politik yang akhirnya disalah gunakan untuk kepentingan 
ini. Ia lebih baik pihak sekolah sahaja yang keluarkan borang kemudian pihak sekolah 
sendiri mengesahkan tentang kelayakan mereka untuk mendapat bantuan dan sebagainya.  

Begitu juga dengan apa yang dibangkitkan oleh Yang Berhormat Rantau Panjang 
tadi Tuan Pengerusi berkaitan dengan pertukaran kerana penglibatan politik. Sepatutnya, 
sudah boleh dibuat satu peraturan ataupun dihapuskan apa-apa peraturan yang ada iaitu 
yang menghalang guru-guru terlibat dalam politik ini dan juga kakitangan kerajaan untuk 
terlibat dalam politik supaya benda itu dihapuskan peraturan tersebut supaya – ini politik 
baru. Saya rasa bahawa pegawai-pegawai dan kakitangan kerajaan, mereka boleh 
menyertai parti-parti politik dan sebagainya asalkan mereka tidak mengganggu perjalanan 
tugas yang diamanahkan mereka mengikut jawatan-jawatan. Sebab ini zaman-zaman baru. 
Saya fikir bahawa kita harus lebih terbuka dan demokratik memberikan hak kepada semua 
guru mahupun pegawai-pegawai dan kakitangan kerajaan.  

Dato’ Kamarudin bin Jaffar [Tumpat]: Terima kasih kepada Yang Berhormat 

Sepang dan Yang Berhormat Pokok Sena. Apa Yang Berhormat Sepang sebutkan itu saya 
fikir maksudnya jelas dan saya harap kementerian mengambil perhatian dan tindakan di 
atas apa yang disebut oleh Yang Berhormat Sepang.  

Begitu juga dengan apa yang disebut oleh Yang Berhormat Pokok Sena merujuk 
kepada apa yang saya sebutkan awal tadi dan ini terbukti Tuan Pengerusi bahawa walau 
sehebat mana dan sezalim mana pun diskriminasi, ia tidak akan merubah suasana politik 
atau keputusan pilihan raya. Ia sudah beberapa kali di Kelantan berlaku begini dan 
keputusannya tidak berubah. Jadi tidak ada logiknya untuk kita terus menzalimi anak-anak 
kita dan kita tahu bahawa hasilnya tidak akan mengubah suasana keputusan pilihan raya 
yang kita harapkan kalau ia menguntungkan parti yang melakukan itu, ada jugalah logiknya. 
Akan tetapi ia tidak begitu hasilnya. Jadi oleh sebab itu saya amat bersetuju dengan apa 
yang disebut oleh Yang Berhormat Pokok Sena bahawa biarlah guru-guru sekolah-sekolah 
sendiri ataupun pihak-pihak yang benar-benar profesional yang mengesahkan murid mana 
yang layak untuk mendapat bantuan-bantuan daripada Kerajaan Persekutuan ini.  

Ketiganya... 

Dr. Siti Mariah binti Mahmud [Kota Raja]: Yang Berhormat Tumpat, boleh 

sedikit? Terima kasih. Terima kasih Tuan Pengerusi. Saya ingin meminta pandangan 
daripada Yang Berhormat Tumpat mengenai tadi bantuan-bantuan yang diberikan kepada 
pelajar-pelajar. Kita semua tahu bahawa kerajaan telah mengeluarkan bantuan RM100 
seorang pelajar yang mereka terima lebih kurang masa BR1M hari itu. Mereka juga terima 
RM100 seorang.  

Jadi pokoknya, guru-guru membuat cadangan kenapa tidak wang ini diberi kepada 
pihak PIBG di samping bila kita beri kepada penuntut terutamanya penuntut sekolah 
menengah, kadang-kadang duit ini tidak sampai pun ke tangan ibu bapa mereka. 
Bayangkan kalau ada 1,000 orang murid sekolah yang satu sekolah. Kita beri RM100 
kepada setiap murid. Ia sudah ada RM100,000 di situ dan kita tahu PIBG sentiasa 
kekurangan wang dan mereka terpaksa membuat berbagai-bagai program untuk mendapat 
wang untuk aktiviti PIBG. Jadi, apa pandangan Yang Berhormat Tumpat supaya pemberian 
tahun ini diberi kepada PIBG atau pihak sekolah kerana wang ini boleh digunakan untuk 
kebaikan penuntut itu sendiri? Terima kasih. 



ialah guru Geografi yang di sekolah sana yang dipindahkan itu tidak perlu pun kepada guru Geografi, sedangkan sekolah yang asal itu kekurangan guru Geografi. Jadi ini yang menunjukkan bahawa kadangkala perpindahan ini berlaku kerana ada campur tangan daripada Ahli-ahli Parlimen yang lain mungkin baiklah, Yang Berhormat Tanjong Karang contohnya. Terima kasih. Dato' Kamarudin bin Jaffar [Tumpat]: Terima kasih, Yang Berhormat Sepang. Ya, Yang Berhormat Pokok Sena. Dato' Haji Mahfuz bin Haji Omar [Pokok Sena]: Tuan Pengerusi, Yang. Berhormat Tumpat bersetuju bahawa apa yang dibangkitkan oleh Yang Berhormat Tumpat itu tadi borang KWAPM dan sebagainya, proses kelulusan tandatangan itu saya fikir tidak perlu lagi kepada lantikan-lantikan politik yang akhirnya disalah gunakan untuk kepentingan ini. Ia lebih baik pihak sekolah sahaja yang keluarkan borang kemudian pihak sekolah sendiri mengesahkan tentang kelayakan mereka untuk mendapat bantuan dan sebagainya. Begitu juga dengan apa yang dibangkitkan oleh Yang Berhormat Rantau Panjang tadi Tuan Pengerusi berkaitan dengan pertukaran kerana penglibatan politik. Sepatutnya, sudah boleh dibuat satu peraturan ataupun dihapuskan apa-apa peraturan yang ada iaitu yang menghalang guru-guru terlibat dalam politik ini dan juga kakitangan kerajaan untuk terlibat dalam politik supaya benda itu dihapuskan peraturan tersebut supaya- ini politik baru. Saya rasa bahawa pegawai-pegawai dan kakitangan kerajaan, mereka boleh menyertai parti-parti politik dan sebagainya asalkan mereka tidak mengganggu perjalanan tugas yang diamanahkan mereka mengikut jawatan-jawatan. Sebab ini zaman-zaman baru. Saya fikir bahawa kita harus lebih terbuka dan demokratik memberikan hak kepada semua guru mahupun pegawai-pegawai dan kakitangan kerajaan. Dato' Kamarudin bin Jaffar [Tumpat]: Terima kasih kepada Yang Berhormat. Sepang dan Yang Berhormat Pokok Sena. Apa Yang Berhormat Sepang sebutkan itu saya fikir maksudnya jelas dan saya harap kementerian mengambil perhatian dan tindakan di atas apa yang disebut oleh Yang Berhormat Sepang. Begitu juga dengan apa yang disebut oleh Yang Berhormat Pokok Sena merujuk kepada apa yang saya sebutkan awal tadi dan ini terbukti Tuan Pengerusi bahawa walau sehebat mana dan sezalim mana pun diskriminasi, ia tidak akan merubah suasana politik atau keputusan pilihan raya. Ia sudah beberapa kali di Kelantan berlaku begini dan keputusannya tidak berubah. Jadi tidak ada logiknya untuk kita terus menzalimi anak-anak kita dan kita tahu bahawa hasilnya tidak akan mengubah suasana keputusan pilihan raya yang kita harapkan kalau ia menguntungkan parti yang melakukan itu, ada jugalah logiknya. Akan tetapi ia tidak begitu hasilnya. Jadi oleh sebab itu saya amat bersetuju dengan apa yang disebut oleh Yang Berhormat Pokok Sena bahawa biarlah guru-guru sekolah-sekolah sendiri ataupun pihak-pihak yang benar-benar profesional yang mengesahkan murid mana yang layak untuk mendapat bantuan-bantuan daripada Kerajaan Persekutuan ini. Ketiganya... Dr. Siti Mariah binti Mahmud [Kota Raja]: Yang Berhormat Tumpat, boleh. sedikit? Terima kasih. Terima kasih Tuan Pengerusi. Saya ingin meminta pandangan daripada Yang Berhormat Tumpat mengenai tadi bantuan-bantuan yang diberikan kepada pelajar-pelajar. Kita semua tahu bahawa kerajaan telah mengeluarkan bantuan RM100 seorang pelajar yang mereka terima lebih kurang masa BR1M hari itu. Mereka juga terima RM100 seorang. Jadi pokoknya, guru-guru membuat cadangan kenapa tidak wang ini diberi kepada pihak PIBG di samping bila kita beri kepada penuntut terutamanya penuntut sekolah menengah, kadang-kadang duit ini tidak sampai pun ke tangan ibu bapa mereka. Bayangkan kalau ada 1,000 orang murid sekolah yang satu sekolah. Kita beri RM100 kepada setiap murid. Ia sudah ada RM100,000 di situ dan kita tahu PIBG sentiasa kekurangan wang dan mereka terpaksa membuat berbagai-bagai program untuk mendapat wang untuk aktiviti PIBG. Jadi, apa pandangan Yang Berhormat Tumpat supaya pemberian tahun ini diberi kepada PIBG atau pihak sekolah kerana wang ini boleh digunakan untuk kebaikan penuntut itu sendiri? Terima kasih.